Szlovénia 2014-ben debütált a gyermek Eurovízión, amikor Ula Ložart kérte fel a szlovén köztelevízió az ország képviselésére. Nisi sam (Your Light) című dalával végül a 12. helyen végzett a tizenhat-fős mezőnyben. Egy évvel később a gyermek nemzeti döntőt Lina Kuduzović nyerte meg, aki Prva ljubezen című dalával képviselte Szlovéniát Szófiában. A döntőben végül 112 pontot összegyűjtve a verseny bronzérmese lett, így megszerezte az ország legjobb eredményét. 2016. május 24-én az RTVSLO jelezte visszalépési szándékát, egyes szabálymódosítások miatt döntött a távolmaradás mellett. Szlovénia azóta nem vesz részt a dalfesztiválon.